Source: http://legislatie.just.ro/Public/DetaliiDocumentAfis/180491
Timestamp: 2019-01-17 22:28:05+00:00
Document Index: 1092547

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6']

ORDIN 1072 06/07/2016 - Portal Legislativ
ORDIN nr. 1.072 din 6 iulie 2016privind desemnarea direcţiei de specialitate pentru supravegherea implementării prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice
Publicat în MONITORUL OFICIAL nr. 575 din 28 iulie 2016
Având în vedere prevederile art. 3^1 alin. (2) din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016,în temeiul dispoziţiilor art. 10 alin. (4) din Hotărârea Guvernului nr. 34/2009 privind organizarea şi funcţionarea Ministerului Finanţelor Publice, cu modificările şi completările ulterioare,ministrul finanţelor publice emite următorul ordin: + Articolul 1Începând cu data intrării în vigoare a prezentului ordin, Direcţia generală de legislaţie şi reglementare în domeniul activelor statului se desemnează să supravegheze implementarea de către autorităţile publice tutelare şi de către întreprinderile publice a prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016. + Articolul 2În termen de 60 de zile de la intrarea în vigoare a normelor metodologice prevăzute la art. IV din Legea nr. 111/2016, direcţia de specialitate prevăzută la art. 1 elaborează procedura de monitorizare prevăzută la art. 3^1 alin. (2) din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016. + Articolul 3Persoanele desemnate să exercite competenţele prevăzute la art. 3^1 alin. (3) din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016, sunt nominalizate de directorul general al Direcţiei generale de legislaţie şi reglementare în domeniul activelor statului. + Articolul 4Fişele de post ale persoanelor nominalizate conform prevederilor art. 3 vor fi modificate în mod corespunzător. + Articolul 5Direcţia generală de legislaţie şi reglementare în domeniul activelor statului va lua măsuri pentru aplicarea şi ducerea la îndeplinire a prevederilor prezentului ordin. + Articolul 6Prezentul ordin se publică în Monitorul Oficial al României, Partea I.
Anca Dana DraguBucureşti, 6 iulie 2016.Nr. 1.072.------